Kostnaður við framkvæmd Laugavegshlaups er umtalsverður og kostnaðarliðir eru margir . Hlaupið hefur stækkaði á skömmum tíma úr 100 þátttakendum í 500 og útheimtir það umtalsverða aukningu í kostnaði . ÍBR reisir Tjaldborg í Húsadal þar sem aðstaða er fyrir alla þátttakendur til að skipta um föt , borða , hvíla sig og njóta samvista . Það liggur mikil vinna og kostnaður í flutningi og umsjón á farangri í Landmannlaugar , Bláfjallakvísl , Húsadal og til baka . Flytja þarf starfsmenn á þjónustustöðvar og þátttakendur sem ekki ná tímamörkum eða slasast til byggða . Ómæld vinna liggur einnig í óvissuþáttum með veður , ástand leiðarinnar , vatnsmagn í ám og hvernig þátttakendur eru undirbúnir . Það síðastnefnda á helst við um erlenda þátttakendur sem þekkja ekki íslensk tilbrigði í veðri . Kostnaður er einnig við skrifstofuhald , skráningu , upplýsingagjöf , afhendingu hlaupagagna og aðra þjónustu sem veitt er . Við erum þakklát styrktar - og samstarfsaðilum okkar sem koma til móts við hlaupið með ýmsum hætti . Starfsmenn hlaupsins koma frá Björgunarfélaginu Árborg á Selfossi , skokkhópnum Frískir Flóamenn á Selfossi , ÍBR og einnig eru einstaklingar sem eru tilbúnir ár eftir ár að vinna með okkur við að þjónusta hlaupara á háanna sumarfrístíma í stað þess að vera á fjöllum sjálfir með sínu fólki . Það gefur auga leið að hlaupið verður að standa undir sér og mikilvægustu þættirnir í því eru tekjur af þátttökugjöldum og ráðdeild í rekstri varðandi kostnað . Samstarfsaðilar Íþróttabandalag Reykjavíkur ( ÍBR ) var stofnað 1944 og eru samtök íþróttafélaganna í Reykjavík . Árlega hefur Íþróttabandalagið umsjón með fimm stórum íþróttaviðburðum : Laugavegshlaupið í júlí , Reykjavíkurmaraþon Íslandsbanka í ágúst , Miðnæturhlaup Suzuki í júní , Norðurljósahlaup Orkusölunnar í febrúar og Reykjavíkurleikar í janúar .